**บทที่ 3**

**วิธีดำเนินงานวิจัย**

งานวิจัยนี้เป็นงานวิจัยเชิงคุณภาพ วิจัยเอกสารเป็นหลัก ซึ่งให้เป็นไปตามวัตถุประสงค์ของโครงการวิจัย คือ เพื่อทราบระดับความรู้ความเข้าใจของนักศึกษากลุ่มเป้าหมาย ในเรื่องของกระบวนการยุติธรรมเชิงสมานฉันท์ โดยการวัดระดับความรู้ความเข้าใจจากแบบสอบถามที่สร้างขึ้นเพื่อจะนำข้อมูลที่ได้มาพัฒนาการเรียนการสอนในมหาวิทยาลัยหรือกับผู้ที่สนใจได้ซึ่งผู้วิจัยดำเนินการสร้างเครื่องมือสำหรับการเก็บรวบรวมข้อมูลให้เป็นไปตามวัตถุประสงค์ ดังนี้

**3.1 ประชากรและกลุ่มตัวอย่าง**

ประชากรในการศึกษาครั้งนี้เป็นนักศึกษาสาขาวิชานิติศาสตร์ ภาคปกติหมู่เรียนที่ 6211020231 และ 6211020232

**3.2 เครื่องมือที่ใช้ในการวิจัย**

3.2.1 เครื่องมือที่ใช้ในการศึกษาครั้งนี้เป็นแบบสอบถามแบบมาตราส่วนประมาณค่า (Rating Scale) 5 ระดับ คือ

ระดับ 5 หมายถึงการปรับตัวระดับมากที่สุด

ระดับ 4 หมายถึงการปรับตัวระดับมาก

ระดับ 3 หมายถึงการปรับตัวระดับปานกลาง

ระดับ 2 หมายถึงการปรับตัวระดับน้อย

ระดับ 1 หมายถึงการปรับตัวระดับน้อยที่สุด

โดยแบบสอบถามจะแบ่งเป็น 2 ส่วน คือ

1) ข้อมูลทั่วไปของผู้ตอบแบบสอบถามประกอบด้วย เพศ อายุ ประเภทของผู้เข้าร่วมโครงการ ข้อคำถามเป็นแบบตรวจคำตอบ (Check List) จำนวน 3 ข้อ

2) เกี่ยวกับปัจจัยที่เกี่ยวข้องกับกระบวนการยุติธรรมเชิงสมานฉันท์ มีองค์ประกอบทั้งหมด 4 ด้าน ได้แก่ 1. ความเข้าใจเกี่ยวกับกระบวนการไกล่เกลี่ย/การประนอมข้อพิพาท 2. ประเภทคดีที่ใช้กับกระบวนการยุติธรรม 3. รูปแบบของกระบวนการยุติธรรมเชิงสมานฉันท์ 4. ประโยชน์ที่ได้จากกระบวนการยุติธรรมเชิงสมานฉันท์

3.2.2 แบบสอบถามแบบปลายเปิด (Opened Form) เพื่อทราบถึงความระดับความรู้ความเข้าใจของนักศึกษา

ตอนที่ 1 ความเข้าใจเกี่ยวกับกระบวนการไกล่เกลี่ย/การประนอมข้อพิพาท

ตอนที่ 2 ประเภทคดีที่ใช้กับกระบวนการยุติธรรม

ตอนที่ 3 รูปแบบของกระบวนการยุติธรรมเชิงสมานฉันท์

ตอนที่ 4 ประโยชน์ที่ได้จากกระบวนการยุติธรรมเชิงสมานฉันท์

**3.3 การเก็บรวบรวมข้อมูล**

การวิจัยครั้งนี้เป็นการวิจัยเชิงสำรวจโดยใช้วิธีการรวบรวมข้อมูลจากแบบสอบถาม มีขั้นตอนการดำเนินงานดังนี้

3.3.1 ศึกษาเอกสารที่เกี่ยวข้องกับกระบวนการยุติธรรมเชิงสมานฉันท์ เพื่อเข้าใจหลักการเหตุผล และประวัติความเป็นมา และสร้างแบบสอบถามจากประเด็นที่ได้จำนวน 1 ชุด

3.3.2 ให้ผู้เชี่ยวชาญตรวจสอบแบบสอบถาม หากไม่สอดคล้องผู้วิจัยจะทำการแก้ไขหรือเพิ่มเติมเพื่อให้แบบสอบถามมีความสอดคล้องกับการวิจัยมากที่สุด

3.3.3 นำแบบสอบถามที่ผ่านการตรวจสอบจากผู้เชี่ยวชาญแล้วไปให้กลุ่มตัวอย่างตอบแบบสอบถามตามความจริงเพื่อเก็บรวบรวมข้อมูล

3.3.4 วิเคราะห์ข้อมูลจากแบบสอบถามที่ได้จากงานวิจัย และประมวลผลการวิจัย

3.3.5 สรุปผลการวิเคราะห์และจัดทำรายงานวิจัย

**3.4 การแปลผลคะแนนและการวิเคราะห์ข้อมูล**

3.4.1 เมื่อได้ข้อมูลตามที่ต้องการแล้ว ผู้วิจัยดำเนินการวิเคราะห์ข้อมูลตาม โดยวิเคราะห์สถิติเชิงพรรณนา (Descriptive Statistics) เพื่อบรรยายลักษณะ โดยใช้ค่าสถิติในการวิเคราะห์ได้แก่ การหาค่าร้อยละ (Percentage) การหาค่าเฉลี่ย (Mean) และการหาค่าเบี่ยงเบนมาตรฐาน (Standard Deviation) แล้วนำเสนอผลการวิเคราะห์ข้อมูลโดยใช้ตารางและการบรรยาย สำหรับเกณฑ์การตัดสินผลการวิเคราะห์ข้อมูลพิจารณาจากค่าเฉลี่ยเลขคณิตตามเกณฑ์จุดกลางของช่วงระดับคะแนน ดังนี้

ค่าเฉลี่ย 4.51 – 5.00 หมายความว่า ระดับการปรับตัวอยู่ในระดับมากที่สุด

ค่าเฉลี่ย 3.51 – 4.50 หมายความว่า ระดับการปรับตัวอยู่ในระดับมาก

ค่าเฉลี่ย 2.51 – 3.50 หมายความว่า ระดับการปรับตัวอยู่ในระดับปานกลาง

ค่าเฉลี่ย 1.51 – 2.50 หมายความว่า ระดับการปรับตัวอยู่ในระดับน้อย

ค่าเฉลี่ย 1.00 – 1.50 หมายความว่า ระดับการปรับตัวอยู่ในระดับน้อยที่สุด