**กิตติกรรมประกาศ**

กระบวนการยุติธรรมเป็นกระบวนการหลักที่สำคัญในการควบคุมให้ประชาชนอยู่ร่วมกันอย่างสงบสุข เมื่อผู้ใดกระทำผิดรัฐก็จะใช้กระบวนการยุติธรรมในการลงโทษผู้กระทำความผิด และเยียวยาผู้เสียหาย แต่สภาวการณ์ในสังคม ณ ปัจจุบันเปลี่ยนแปลงไป เกิดเหตุการคดีล้นศาล นักโทษล้นคุก จนต้องมีการนำกระบวนการยุติธรรมเชิงสมานฉันท์มาปรับใช้ เพื่อลดปัญหาในกระบวนการยุติธรรม อีกทั้งกระบวนการยุติธรรมเชิงสมานฉันท์ยังเป็นผลดีกับคู่กรณี ให้ได้มีโอกาสปรับความเข้าใจ ขอขมา เยียวยาความเสียหายให้แก่กัน

ดังนั้นการจัดทำวิจัยเล่มนี้มีจุดประสงค์เพื่อทราบถึงระดับความรู้ความเข้าใจของนักศึกษาเกี่ยวกับกระบวนการยุติธรรมเชิงสมานฉันท์ เพื่อจะได้นำไปปรับปรุงการเรียนการสอน ให้สอดคล้องกับระดับความรู้ความเข้าใจของนักศึกษาที่มีต่อกระบวนการยุติธรรมเชิงสมนฉันท์ เพื่อให้เกิดประโยชน์สูงสุดกับการศึกษาของนักศึกษาในอนาคต อีกทั้งยังเป็นประโยชน์กับการใช้ชีวิตของนักศึกษาได้อีกด้วย และการทำวิจัยครั้งนี้จะผ่านไปด้วยดีมิได้ หากไม่ได้รับความช่วยเหลือจากคณาจารย์หลายๆ ท่านทั้งในสาขาวิชานิติศาสตร์ สาขาวิชารัฐศาสตร์ สาขาวิชาการบริหารกระบวนการยุติธรรม รวมถึงเจ้าหน้าที่ฝ่ายสนับสนุนของคณะมนุษยศาสตร์และสังคมศาสตร์ ที่คอยช่วยเหลือประสานงานจนวิจัยฉบับนี้เสร็จสมบูรณ์ และสำเร็จลงด้วยดี ขอบคุณค่ะ

นางสาวอุไรวรรณ ศรีนารางค์ ผู้วิจัย

สาขาวิชิการบริหารกระบวนการยุติธรรม

คณะมนุษยศาสตร์และสังคมศาสตร์